פול ל. סמית'

פול ל. סמית' (באנגלית: Paul L. Smith; 24 ביוני 1936 – 25 באפריל 2012) היה שחקן קולנוע יהודי-אמריקאי. התפרסם בתור הסוהר הטורקי הסדיסט בסרט "אקספרס של חצות" ורבאן בסרט "חולית".
התפרסם לציבור בישראל עוד לפני הפריצה ההוליוודית שלו בסרטיו של ג'ורג' עובדיה "פישקה במילואים", "נחצ'ה והגנרל" ו"קוראים לי שמיל".

ביוגרפיה
סמית נולד בשם שאול שקולניק, בעיר אברט סמוך לבוסטון, שבמסצ'וסטס. הוא סיים בהצלחה את לימודיו ב"תיכון מיאמי" ולאחר מכן למד תקופה קצרה באוניברסיטת ברנדייס. באוניברסיטת מדינת פלורידה השלים תארים אקדמיים בפילוסופיה ובפסיכולוגיה. לאחר מכן למד משחק בניו יורק.

לצורך תפקידו הקולנועי הראשון בתור מעפיל יהודי בסרט "אקסודוס" הגיע סמית' בשנת 1959 לצילומי הסרט בישראל. בשנת 1966 חזר לישראל, ושנה לאחר מכן הכיר את השחקנית איב (אביבה), השניים נישאו והתגוררו בתל אביב. במהלך מלחמת ששת הימים התנדב סמית' לצה"ל ושימש כנהג משאית. בשנת 1970 שיחק סמית' במערבון "מאדרון" לצידה של לזלי קמרון.

ב-1972 הופיע סמית' בקומדיות הצבאיות של ג'ורג' עובדיה "פישקה במילואים" ו"נחצ'ה והגנרל", וכן ביים את סירטו היחיד "ז'אקו והיצאניות" (1972) בכיכובם של דודו טופז ואושיק לוי, בתפקידים הראשיים.

מרב הפרסום בקולנוע הישראלי קיבל סמית' כששיחק בשנת 1973 בתפקיד הראשי של נהג המשאית שמיל בסרט "קוראים לי שמיל" לצידו של אורי זוהר.

סמית' ורעייתו עזבו את ישראל ב-1974 ועברו להתגורר באיטליה, שם הופיע בשורת מערבונים. בשנת 1977 עברו השניים להתגורר בהוליווד.

בשנת 1976 שיחק את אחד הספורטאים הישראלים בסרט ההוליוודי "21 שעות במינכן", סרט המתאר את חטיפת וטבח הספורטאים הישראלים באולימפיאדת מינכן בתום המשא ומתן עם החוטפים.

בשנת 1978 לוהק סמית' על ידי אלן פארקר לדרמת כותלי הכלא "אקספרס של חצות", לתפקיד המפורסם ביותר שלו בגזרה ההוליוודית, חמידו סוהר טורקי סדיסט אשר נוהג להתעלל באסירים המערביים במכות עד אובדן הכרה ולאנוס אותם.

ב-1980 התפרסם בעיבוד הקולנועי-מוזיקלי של רוברט אלטמן לסדרת הילדים "פופאי המלח" בתור בלוטו אויבו של פופאי (רובין ויליאמס), באותה השנה שיחק בסדרת הטלוויזיה האמריקאית הוואי חמש-אפס.
באמצע שנות ה-80 זכה להכרה עולמית נוספת בעבור תפקידי המשנה בתור גלוסו ראבאן אחיו של פייד ראותה (סטינג) בסרטו של דייוויד לינץ' "חולית" ובתור פאלקון משרתו הנאמן של הנסיך טארן בסרט הפעולה התקופתי "סוניה האדומה". 

בישראל שיחק בשנת 1984 בתפקיד ראשי בקומדיה צבאית ישראלית נוספת, "מבצע שטריימל", בבימויו של בני שווילי. תפקידיו האחרונים בקולנוע בארץ היו בסרטי המתיחות של יהודה ברקן "ניפגש בספארי", ובסרטם של בועז דוידזון וצבי שיסל "אוכלים לוקשים".

בשנת 1994 הופיע בקומדיית ההימורים של ריצ'רד דונר "מאבריק" בדמות הארכידוכס הרוסי.

בשנת 2006 עלו סמית' ורעייתו לישראל והשתקעו ברעננה. לאחר שקיבל אזרחות ישראלית אימץ לעצמו סמית' את השם אדם עדן. לזוג בן המתגורר בארצות הברית ובת המתגוררת בישראל. סמית נפטר בשנת 2012 ברעננה.

 פילמוגרפיה 
 שנה כותרת תפקיד הערות 1960 אקסודוס האסיר היהודי פרץ גפנר בלא קרדיט 1963 Have Gun – Will Travel Sven Episode: "The Eve of St. Elmo" 1965 Homicide Dudley Stark Episode: "Dead on Two" 1968 מלחמת עשרים השנים במאי סרט תעודה 1969 תעלת בלאומילך עוזר במאי 1970 Alle hatten sich abgewandt (בגרמנית כולם התפנו) Feister סרט טלוויזיה בגרמנית Madron Gabe Price בלא קרדיט 1971 פישקה במילואים שמיל 1972 נחצ'ה והגנרל פולי  ז'אקו והיצאניות במאי  1973 קוראים לי שמיל שמיל Gospel Road: A Story of Jesus Peter וגם מפיק 1974 Moses the Lawgiver Rebel TV miniseries Carambola! Clem Rodovam Emergency! Security Director Episode: "The Bash" Alcohol: The Choice  סרט קצר 1975 Carambola's Philosophy: In the Right Pocket Len Convoy Buddies Butch Conspiracy of Terror Pound Supervisor TV movieWe Are No Angels Raphael McDonald 1976 The Diamond Peddlers Simone / Toby 21 שעות במינכן Gutfreund TV movie 1977 Return of the Tiger Paul the Westerner 1978 צ'יפס (סדרת טלוויזיה) Announcer Episode: "Disaster Squad" אקספרס של חצות חמידו 1979 אשת חיל (סדרת טלוויזיה) סיימון רוהן Episode: "Spaced Out" Barney Miller Leon Stipanich Episode: "Graveyard Shift" מתחתנים עם ההורים מו The Frisco Kid Person on Philadelphia dock Uncredited הוואי חמש-אפס Andy Kamoku Episode: "A Lion in the Streets" Disaster on the Coastliner Jim Waterman TV movie Going in Style Radio Announcer תפקיד קולי1980 פופאי בלוטו The Toni Tennille Show עצמו Episode: "#1.44" 1981 מצדה (מיני-סדרה) גדעון מיני סדרת טלוויזיה The Salamander The Surgeon1982 When I Am King Sir Blackstone Hardtack Pieces Willard 1983 סאדאת פארוק, מלך מצרים מיני-סדרה 1984 מבצע שטריימל שאול הכומר באנגלית הופץ כ-Raiders in Action Jungle Warriors Cesar Santiago חולית גלוסו רבן 1985 Crimewave Faron Crush The Protector הסנדק של טקסס Mr. Booar בלא קרדיט סוניה האדומה Falkon Sno-Line Duval 1986 ירח דבש מכושף. דוקטור פול אבוט 1987 Gor Surbus Terminal Entry Stewart Also associate producer 1988 Outlaw Force Inspector Wainright Death Chase Steele 1989 אוכלים לוקשים עצמו סרט מתיחות. באנגלית הופץ כ-Crazy Camera Sonny Boy Slue Ten Little Indians Elmo Rodgers ניפגש בספארי עצמו סרט מתיחות. באנגלית הופץ כ-You are Famous  The Hired Gun Wounded Man 1990 Crossing the Line Joe Kapinski Caged Fury Head Guard Also associate producer 1991 Eye of the Widow Elko 1992 Desert Kickboxer Santos 1994 מאבריק (סרט) ארכידוק 1999 D.R.E.A.M. Team Vladimir Corzon TV movie 2008 Paul Smith: The Reddest Herring עצמו Extended interview featured on the North American DVD release of Pieces, where he discusses the film, his life, and career

קישורים חיצוניים

 אמיר קורץ, ראיון עמו, ב"עיתון ירושלים" משנת 2006

 פול ל. סמית', באתר Find a Grave 


הערות שוליים

קטגוריה:שחקני קולנוע וטלוויזיה אמריקאים
קטגוריה:שחקני קולנוע וטלוויזיה ישראלים
קטגוריה:עולים בשנות ה-1960
קטגוריה:אמריקאים שנולדו ב-1936
קטגוריה:אמריקאים שנפטרו ב-2012